*Domes lēmuma projekts*

**Par saistošo noteikumu Nr. \_/2025 “Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā”” izdošanu**

 Pamatojoties uz Pašvaldību likuma 44. panta otro daļu,

izdot saistošos noteikumus Nr. \_/2025 “Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvās pabalstiem Alūksnes novadā””.

*Saistošo noteikumu grozījumu projekts*

**Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvās pabalstiem Alūksnes novadā”**

*Izdoti saskaņā ar Pašvaldību likuma*

*44. panta otro daļu*

Izdarīt Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā” šādus grozījumus:

1. Aizstāt 40. punktā vārdus “Pašvaldības Sociālās palīdzības administrēšanas informācijas sistēmā (SOPA)” ar vārdiem “Pašvaldību sociālās palīdzības un sociālo pakalpojumu administrēšanas lietojumprogrammā (SOPA) (turpmāk – SOPA)”.
2. Papildināt ar 67.1punktu šādā redakcijā:

“67.1 Pārvaldes amatpersonu izdotos lēmumus var apstrīdēt Pārvaldes vadītājam.”

1. Papildināt ar 68.1punktu šādā redakcijā:

“68.1 Pārvaldes vadītāja izdotos lēmumus var pārsūdzēt Administratīvajā rajona tiesā Administratīvā procesa likumā noteiktajā kārtībā.”

**Alūksnes novada pašvaldības domes saistošo noteikumu projekta** **“Grozījumi Alūksnes novada pašvaldības domes 2023. gada 28. septembra saistošajos noteikumos Nr. 28/2023 “Par pašvaldības brīvprātīgās iniciatīvas pabalstiem Alūksnes novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta mērķis un nepieciešamības pamatojums  | Ņemot vērā Alūksnes novada pašvaldības domes 2023. gada 30. marta saistošo noteikumu Nr. 2/2023 “Alūksnes novada pašvaldības nolikums” 26. punktu un Alūksnes novada pašvaldības domes 2024. gada 30. maija nolikuma Nr. 7/2024 “Alūksnes novada Sociālo lietu pārvaldes nolikums” 29. punktu Alūksnes novada Sociālo lietu pārvaldes amatpersonām, nodaļu vadītājiem, ir piešķirtas paraksta tiesības attiecībā uz to izdotajiem lēmumiem. Līdz ar to mainās Alūksnes novada Sociālo lietu pārvaldes amatpersonu izdoto lēmumu apstrīdēšanas kārtība, dēļ kā ir nepieciešams izdarīt grozījumus Alūksnes novada pašvaldības domes 2023. gada 28. septembra saistošo noteikumu Nr. 28/2023 “Par pašvaldības brīvprātīgās iniciatīvas pabalstiem Alūksnes novadā” XIII. nodaļā, papildinot to ar lēmumu apstrīdēšanas un pārsūdzēšanas kārtību attiecībā uz Pārvaldes amatpersonu pieņemtajiem lēmumiem. |
| 2. Projekta fiskālā ietekme uz pašvaldības budžetu | Projektam nav fiskālās ietekmes uz pašvaldības budžetu. |
| 3. Projekta sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, ietekme uz konkurenci | 3.1. Sociālā ietekme – projektam nav sociālās ietekmes.3.2. Ietekme uz vidi – projekts neietekmēs vidi.3.3. Ietekme uz iedzīvotāju veselību – projekts neietekmē iedzīvotāju veselību.3.4. Ietekme uz uzņēmējdarbības vidi pašvaldības teritorijā – projekts neietekmē uzņēmējdarbības vidi pašvaldības teritorijā.3.5. Ietekme uz konkurenci – projekts neietekmē konkurenci. |
| 4. Projekta ietekme uz administratīvajām procedūrām | 4.1. Visas personas, kuras skar šo noteikumu piemērošana, var vērsties Alūksnes novada Sociālo lietu pārvaldē, Uzvaras ielā 1, Alūksnē, Alūksnes novadā vai Alūksnes novada valsts un pašvaldības vienotajos klientu apkalpošanas centros.4.2. Alūksnes novada Sociālo lietu pārvaldes amatpersonas lēmumu par noteikumu 7.5. un no 7.7. līdz 7.11. apakšpunktos minēto brīvprātīgās iniciatīvas pabalstu piešķiršanu vai atteikumu to piešķirt, var apstrīdēt Alūksnes novada Sociālo lietu pārvaldes vadītājam viena mēneša laikā no tā spēkā stāšanās dienas, savukārt, Alūksnes novada Sociālo lietu pārvaldes vadītāja lēmumu var pārsūdzēt Administratīvajā rajona tiesā mēneša laikā no tā spēkā stāšanās. Saistošie noteikumi tiks publicēti oficiālajā izdevumā “Latvijas Vēstnesis” un ievietoti Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv).4.3.Paredzētās administratīvo procedūru izmaksas – nav administratīvo procedūru izmaksu. |
| 5. Projekta ietekme uz pašvaldības funkcijām un cilvēkresursiem | 5.1.Pašvaldība savas administratīvās teritorijas iedzīvotāju interesēs var brīvprātīgi īstenot savas iniciatīvas ikvienā jautājumā, ja šādu darbību neierobežo citi normatīvie akti. 5.2. Papildu cilvēkresursi nav nepieciešami.  |
| 6. Informācija par projekta izpildes nodrošināšanu | Projekta izpilde ir Alūksnes novada pašvaldības iestādes – Alūksnes novada Sociālo lietu pārvaldes – kompetencē. |
| 7. Projekta prasību un izmaksu samērīgums pret ieguvumiem, ko sniedz mērķa sasniegšana | 7.1. Projekts ir piemērots šī paskaidrojuma raksta 1. punktā noteiktā mērķa sasniegšanai.7.2. Pašvaldības rīcība ir atbilstoša normatīvo aktu prasībām. |
| 8. Projekta izstrādes gaitā veiktās konsultācijas ar privātpersonām un institūcijām | Ievērojot Pašvaldību likuma 46. panta trešās daļas nosacījumus, Projekts tika publicēts Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv) sabiedrības viedokļa noskaidrošanai laika periodā no 26.02.2025. līdz 12.03.2025. |
| 9. Informācija par sabiedrības izteiktajiem viedokļiem par saistošo noteikumu projektu | Sabiedrības viedoklis par saistošo noteikumu projektu nav saņemts. |